
V E N D I M
Nr. 437, datë 9.9.1999

PËR SHPALLJEN PROJEKT KOMBËTAR TË “STUDIMIT RAJONAL TË
ZHVILLIMIT TË HAPËSIRËS TIRANË – DURRËS”
 
Në mbështetje të nenit 100 të Kushtetutës, të ligjit nr. 8405, datë 17.9.1998 “Për urbanistikën” , me propozimin e Ministrisë së Punëve Publike dhe Transportit, Këshilli i Ministrave

V E N D O S I:

1. Shpalljen projekt kombëtar të  “Studimit rajonal të zhvillimit të hapësirës Tiranë – Durrës”.
2. Ngritjen e komisionit shtetëror, sipas listës nr.1, që i bashkëlidhet këtij vendimi. Komisioni të kryesohet nga Zëvendëskryeministri, i cili do të ndjekë realizimin e këtij projekti kombëtar.
3. Ngarkohen institucionet e përmendura në listën nr.2, që i bashkëlidhet këtij vendimi, të bashkëpunojnë për plotësimin e këtij projekti me të dhënat, projektet e programet që ato kanë apo që duhet të hartojnë në kuadrin e këtij projekti.
4. Ngarkohet komisioni shtetëror i këtij projekti kombëtar të rakordojë dhe të propozojë, në bashkëpunim me Ministrinë e Bashkëpunimit Ekonomik dhe Tregtisë dhe me Ministrinë e Financave, fondin e duhur për realizimin e plotë të këtij projekti.
5. Pranë Drejtorisë së Zhvillimit Urban, në Ministrinë e Punëve Publike dhe Transportit, të krijohet njësia e monitorimit e këtij projekti, e cila do të funksionojë për atë periudhë kohe të caktuar nga komisioni shtetëror i këtij projekti.
6. Njësia e monitorimit të projektit do të ndihmojë në rakordimin e punës studimore e projektuese të Institutit të Studimeve dhe të Projektimeve Urbanistike dhe të institucioneve të tjera të specializuara, të përmendura në listën nr. 2, që i bashkëlidhet këtij vendimi.
Ngarkohen Ministria e Punëve Publike dhe Transportit dhe institucionet shtetërore, të listës nr.2 për zbatimin e këtij vendimi.                                                                                                                                                                                                                                               
Ky vendim hyn në fuqi menjëherë.

KRYEMINISTRI
Pandeli Majko
Lista nr. 1
KOMISIONI SHTETËROR PËR PROJEKTIN KOMBËTAR “STUDIMI RAJONAL 
PËR ZHVILLIMIN E HAPËSIRËS  TIRANË – DURRËS”
ZëvendëskryeministriKryetar
Ministri e Punëve Publike dhe Transportitanëtar
Ministri i Bujqësisë dhe Ushqimit“
Ministri i Bashkëpunimit Ekonomik dhe Tregtisë     
Ministri i Ekonomisë Publike dhe Privatizimit“
Ministri i Financave“
Ministri i Kulturës, Rinisë dhe Sporteve“
Ministri i Pushtetit Lokal“
Sekretari Shkencor i Akademisë së Shkencave“
Kryetari i Agjencisë Kombëtare të Mjedisit“
Drejtori i Institutit të Statistikave“
Kryetari i Këshillit të Rrethit Tiranë“
Kryetari i Këshillit të Rrethit Durrës“
Drejtori i Drejtorisë së Zhvillimit Urban“
në Ministrinë e Punëve Publike dhe Transportit“

Lista nr. 2
INSTITUCIONET BASHKËPUNËTORE PËR HARTIMIN E PROJEKTIT KOMBËTAR “STUDIMI RAJONAL I ZHVILLIMIT TË HAPËSIRËS TIRANË – DURRËS”
Instituti i Studimeve e Projektimeve Urbanistike
Drejtoria e Përgjithshme e Rrugëve
Drejtoria e Përgjithshme e Ujësjellësve dhe Kanalizimeve
Drejtoria e Përgjithshme e Hekurudhave
Instituti i Transporteve
Enti Kombëtar i Banesave
Arkivi Qendror Teknik i Ndërtimit
Sekretaria Teknike e Ujërave
Instituti i Studimit të Tokave
Drejtoria e Përgjithshme e Pyjeve dhe Kullotave dhe Degët e tyre në rrethet Tiranë dhe Durrës
Zyra Qendrore e Regjistrimit të Pasurive të Paluajtshme dhe Degët e tyre në rrethet Tiranë dhe Durrës
Drejtoritë e Bujqësisë dhe Ushqimit në Rrethet Tiranë dhe Durrës
Instituti i Sizmikës
Instituti i Hidrometeorologjisë
Qendra e Kërkimeve Gjeografike
Muzeu i Shkencave të Natyrës
Instituti i Monumenteve të Kulturës
Qendra e Kërkimeve Arkeologjike
Agjencia Rajonale e Mjedisit Tiranë, Durrës
Instituti i Statistikave
Këshilli i Rrethit Tiranë dhe Këshilli i rrethit Durrës
Telekomi Shqiptar
23. Koorporata Elektroenergjitike Shqiptare
24. Ndërmarrja Hidrogjeologjike

